Դուք պետք է որ իմանաք՝ ինչ հակառակորդ էլ լինի, ինչ հակասություն էլ լինի, Եվրոպան, մանավանդ Եվրոպական Միությունը, ձգտում են լուծումներ գտնել, համատեղ գործել, ոչ թե հակադրվել: Չնայած Ռուսաստանի ամբողջ ագրեսիվությանը, հիբրիդային պատերազմին, ստահոդ քարոզչությանը՝ իբր ԵՄ-ի սանկցիաները Ռուսաստանին պատժելու նպատակ ունեն, նույնիսկ սանկցիաների հարցում իրականությունն այլ է: Մենք ցանկություն չենք ունեցել պատժամիջոցներ կիրառելու եւ ուրախ կլինեինք դրանք հանել, բայց Ռուսաստանի անընդունելի վարքագիծը, Ուկրաինայում իրադրության շարունակական ապակայունացումը հարկադրում են պատժամիջոցներն ուժի մեջ թողնել: